《弟玮来奔父丧写忧四首 其四》
元代·黄玠

去年被群偷，终岁不得宁。讫今觊小康，大忧重相仍。

蒺藜不可据，荼蓼不可茹。兹事未易了，兴哀欲谁语。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。